CELEX: 32020D2234
Language: et
Date: 2020-10-23 00:00:00
Title: Nõukogu otsus (EL) 2020/2234, 23. oktoober 2020, ühelt poolt Euroopa Liidu ja selle liikmesriikide ning teiselt poolt Kesk-Ameerika vahelise assotsiatsiooni loomist käsitlevale lepingule Horvaatia Vabariigi Euroopa Liiduga ühinemise arvesse võtmiseks lisatud protokolli liidu ja selle liikmesriikide nimel allkirjastamise ning selle ajutise kohaldamise kohta

30.12.2020   
               
               
                  ET
               
               
                  Euroopa Liidu Teataja
               
               
                  L 441/1
               
            
         NÕUKOGU OTSUS (EL) 2020/2234,
         23. oktoober 2020,
         ühelt poolt Euroopa Liidu ja selle liikmesriikide ning teiselt poolt Kesk-Ameerika vahelise assotsiatsiooni loomist käsitlevale lepingule Horvaatia Vabariigi Euroopa Liiduga ühinemise arvesse võtmiseks lisatud protokolli liidu ja selle liikmesriikide nimel allkirjastamise ning selle ajutise kohaldamise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 217 koostoimes artikli 218 lõikega 5,
         võttes arvesse Horvaatia ühinemisakti, eriti selle artikli 6 lõike 2 teist lõiku,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Leping, millega luuakse assotsiatsioon ühelt poolt Euroopa Liidu ja selle liikmesriikide ning teiselt poolt Kesk-Ameerika vahel (1) (edaspidi „leping“), kirjutati alla 29. juunil 2012, ning selle IV osa („Kaubandus“), välja arvatud artiklit 271, on kohaldatud vastavalt lepingu artikli 353 lõikele 4 liidu ning Hondurase, Nicaragua ja Panama vahel alates 1. augustist 2013, liidu ning Costa Rica ja El Salvadori vahel alates 1. oktoobrist 2013 ning liidu ja Guatemala vahel alates 1. detsembrist 2013.
                  
               
                     (2)
                  
                  
                     24. septembril 2012 andis nõukogu komisjonile loa alustada Kesk-Ameerikaga läbirääkimisi, et sõlmida lepingu protokoll, millega võetakse arvesse Horvaatia ühinemist liiduga (edaspidi „protokoll“).
                  
               
                     (3)
                  
                  
                     Läbirääkimised jõudsid 27. juunil 2019 edukalt lõpule.
                  
               
                     (4)
                  
                  
                     Protokollile tuleks alla kirjutada ja seda tuleks kohaldada ajutiselt kuni selle jõustumiseks vajalike menetluste lõpuleviimiseni,
                  
               ON VASTU VÕTNUD KÄESOLEVA OTSUSE:
         
            Artikkel 1
            Ühelt poolt Euroopa Liidu ja selle liikmesriikide ning teiselt poolt Kesk-Ameerika vahelise assotsiatsiooni loomist käsitlevale lepingule Horvaatia Vabariigi Euroopa Liiduga ühinemise arvesse võtmiseks lisatud protokolli liidu ja selle liikmesriikide nimel allkirjastamiseks antakse luba, eeldusel et nimetatud protokoll sõlmitakse (2).
         
         
            Artikkel 2
            Nõukogu eesistujal on õigus määrata isik(ud), kes on volitatud protokollile liidu ja selle liikmesriikide nimel alla kirjutama.
         
         
            Artikkel 3
            Protokolli kohaldatakse vastavalt selle artikli 12 lõikele 3 ajutiselt (3) kuni selle jõustumiseks vajalike menetluste lõpuleviimiseni.
         
         
            Artikkel 4
            Käesolev otsus jõustub selle vastuvõtmise päeval.
         
         
            Luxembourg, 23. oktoober 2020
            
               
                  Nõukogu nimel
               
               
                  eesistuja
               
               S. SCHULZE
            
         
         
            (1)  ELT L 346, 15.12.2012, lk 3.
         
            (2)  Vt käesoleva Euroopa Liidu Teataja lk ….
         
            (3)  Nõukogu peasekretariaat avaldab protokolli ajutise kohaldamise alguskuupäeva Euroopa Liidu Teatajas.